da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da nb da da da da da da ca da da de da da da da da da en da da da da da da da da es da da da da da da da da en da da da da da da da da en da da da da da da da da da da da da da en da da da da da da da da da da da da da da da da da pt da da da da da de da da da da fr tr da da da da da hu fr da da de da da de en da da da sv da da da en da sv da da da da da da da da fr da da da da da da de en da en da da da da da da da en da en da fr et da da da da da da da da da da da da de da da tr da de da da da nl da nl da nl da nl da en da da da da en sv da da da da da da da en
Konsekvenserne ved SIDESPRING og UTROSKAB!
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
Hvordan kommer man over en affære?
Hvorfor vælger nogen mennesker at have hemmelige sidespring i forhold til deres ægtefælle?
Hvorfor vælger andre at have forhold til gifte mennesker?
Hvad er fordelene og hvad er ulemperne ved sidespring og utroskab?
Hvordan kan parterapi stoppe eller forhindre utroskab?
Denne artikel handler om udfordringerne og ulemperne ved sidespring – både for ægteskabet og for den single, der indgår i det.
Jeg kommer også ind på grunden (eller grundene) til sidespring.
det handler om at tage kontrol i sit liv, og sørge for selv at tage ansvar for at skabe de omstændigheder, man savner, og
at tilføre parforholdet værdi, således at partneren ikke får lyst til intimt samvær med andre (hverken fysisk eller følelsesmæssigt).
At man “spiser hjemmefra”, så man er mæt, når man kommer ud blandt andre.
Først og fremmest skal jeres kommunikation forbedres, så I i højere grad forstår hinanden og jeres forskellige behov.
Samtidig er det vigtigt at I begge føler jer forstået af partneren.
Kommunikation er ikke bare at udveksle en masse ord og holdninger. I skal kunne forstå hinanden og jer selv på et dybere plan, så det giver mening.
Måske vælger nogen at have et sidespring, fordi de savner spænding, forelskelse, lidenskab, romantik eller lykke i samlivet.
Måske er man blevet alvorligt træt af konflikter og problemer i parforholdet.
Det kan også være, at et enkelt sidespring være præcis dét, der skulle til, for at vække partneren fra et dødvande og sparke gnisten tilbage i parforholdet. At det var et råb om hjælp – der så endelig blev hørt!
I de seneste år-tier har der været en stor stigning i en lidt anden form for utroskab, hvilket skyldes Internettet. En del mennesker dyrker en eller anden form for cyber-sex.
Inden sociale medier, såsom facebook og LinkedIn, kom frem, var de mest sete websider på Internettet pornosiderne!
Nu bliver nogen af Internettets sociale medier brugt til at danne tilfældige relationer uden bindinger. Faktisk er der hjemmesider dedikeret til “uforpligtende sex” for folk, der ønsker en vis seksuel ophidselse, uden nogen form for følelser, og som håber at have det sjovt. Men de ønsker ikke at true deres eksisterende parforhold.
Andre hjemmesider opfordrer direkte til sidespring og utroskab.
Grundene til sidespring og utroskab kan være mange forskellige, men fælles for dem alle er, at noget ikke er i balance. Der er (måske over en årrække) været enten en mangeltilstand eller en forgiftning. Altså for lidt af noget, eller for meget af noget andet.
Sidespring er i det store og hele yderst skadeligt og smertefuldt for alle implicerede parter.
En gift mand eller kvinde kan have en affære med en anden person end partneren, men efterfølgende finde ud af, at han eller hun stadig er forelsket i sin oprindelige partner og foretrækker sit ægteskab.
Hvis affæren bliver opdaget (hvad den ofte gør), kan der komme en lang og vanskelig tid, inden ægtefællens tillid er genetableret.
Det kan være meget svært i det lange løb at holde affæren hemmelig, så man bør overveje, om man skal fortælle om det med det samme. Det kunne nemlig afstedkomme nogle konstruktive drøftelser om parforholdet og dets mangler og forgiftninger – hvis drøftelsen bliver grebet rigtigt an.
Hvis man vælger ikke at fortælle om det, kan det betyde, at man resten af sit liv skal leve med en løgn og frygten for afsløring. På den anden side kan en fortielse spare partneren for en masse smerte, og det kan også gøre det lettere at vedligeholde ægteskabet.
Klik herunder for at se udsendelsen på TV2 om hvordan man undgår utroskab:
singlen, og bagefter kommer vi til den gifte person.
Hvis man er single og har en affære med en gift person, kan man med god grund spørge sig selv, om der er udsigt til en stabil fremtid, og om personen på et tidspunkt vil bryde med sit nuværende ægteskab.
Det viser sig ofte, at hvis en gift elsker ikke forlader sin ægtefælle inden for de første tre måneder af en affære, vil han eller hun heller ikke gøre det senere.
Hvis en affære fortsætter i rigtig lang tid – nogle gange kan det stå på i år-tier – er resultatet normalt dystert.
Når en single-kvinde har et hemmeligt forhold til en gift mand i lang tid, ofrer hun ofte sine venner, sin familie og sin chance for ægteskab og moderskab. Tit tilbringer hun mærkedage – såsom fødselsdage, jul og nytår – alene.
Kvinderne siger, at de gør det frivilligt, men de kan ende med at blive bitre på livet – efter at de har været meget kede af det i lang tid.
Den barske sandhed er, at selv om en gift elsker til sidst vælger at forlade sin ægtefælle, eller ægtefællen måske dør, vil den gifte elsker ofte finde sig en helt ny partner at gifte sig med. Og ikke sjældent er det ikke den langvarige elsker/elskerinde. Grunden til dette er formentlig, at den gifte elsker senere ikke ønsker at blive bedraget af sin elsker/elskerinde. For hvis det kan ske én gang, kan det jo ske igen…..!
Så hvad kan du gøre, hvis du har en affære med en (gift) elsker/elskerinde, og du erkender, at situationen er håbløs? Hvad hvis du stadig ikke har styrken til at bryde ud af forholdet?
Mit bedste forslag er, at du stiller dig selv følgende spørgsmål:
”Er der noget, jeg hellere vil, end at have en (hemmelig) affære (med en gift person)?”
Tænk grundigt over det, inden du tager en beslutning.
Ofte vil noget interessant ske, når du stiller dig selv dette spørgsmål om sidespring og utroskab. For det første tager du på denne måde kontrol over din situation. Du er nu i stand til at sige, at du enten har valgt at blive i det hemmelige forhold – for nu – eller du vælger at gøre noget andet.
Når en person har en affære, er vedkommende ofte magtesløs og ude af stand til at håndtere situationen fornuftigt. Følelser har altid større styrke end fornuft. Nogen hævder, at det hele er uden for deres kontrol. Det er nemlig FØLELSERNE der råder, og de er både flygtige og meget stærke. Men hvis du har valgt at stille dig selv ovennævnte spørgsmål om dit ønske om at forblive i relationen, eller om du ønsker at slutte den, har du taget en beslutning. Du har taget kontrol.
Det interessante er, at når du først tager ansvar på ét område i dit liv, kan du langsomt begynde at tage kontrollen på andre områder.
Skab værdi for dig selv
Hvis du er singlen i forholdet, vil du måske holde op med at hænge ud hele tiden, i tilfælde af at din elsker/elskerinde pludselig har mulighed for at komme i kontakt med dig. Måske vil du vælge at se mere til dine venner. Du kan begynde at stille spørgsmålstegn ved, om du bliver ordentligt værdsat i forholdet, eller om du fortjener noget bedre. Kig nysgerrigt på, hvad dine tanker fortæller dig.
En måned efter at du første gang spurgte dig selv, om hvorvidt du stadig ønskede affæren, bør du stille spørgsmålet igen. Og fortsæt med at gøre dette hver måned, indtil du er helt afklaret.
Min erfaring er, at når folk tager ansvar for den situation, at de har bragt sig selv i, begynder de at kunne se tingene lidt klarere.
Nogen gange indser de, at de ikke kan lide, hvad de ser. Måske vil de en dag være i stand til at sige: “Nej. Jeg ønsker ikke mere at være i dette uhensigtsmæssige forhold. Jeg ønsker at slutte det.” Og så kan de komme videre.
Se klienters erfaringer og udtalelser på Google anmeldersiderne vedrørende parterapien ved at klikke på desktop (hvis du sidder ved en computer) eller på mobil (hvis du har en mobiltelefon), samt på www.parforhold-parterapi.dk/udtalelser, som er anbefalinger sendt direkte til mig af klienter.
Se også andre klient-erfaringer med parterapi på www.parforhold-parterapi.dk/udtalelser
Når man både har partner og affære
Hvad er det mon, der får nogen til at skabe intime relationer med mennesker udenfor deres parforhold? Det være sig enten intellektuelt, følelsesmæssigt, fysisk eller en blanding af de tre. Hvorfor er det så tiltrækkende og spændende, og hvorfor skal det være hemmeligt?
Typisk har man en affære, fordi man mangler noget i sit parforhold. Måske er der gået lidt for meget hverdag og leverpostej i det. Eller man føler sig trængt op i en krog (forgiftning) og har brug for en ligesindet at dele sine tanker og følelser med. Eller partneren og parforholdet er gået helt i stå.
Det kan også være, at man er blevet smask forelsket (påny). Man er pludselig enormt tiltrukket af en anden person, og kan bare ikke lade være. Men forelskelse er bio-kemi og spejling og psykologi. Vi forelsker os i det, vi genkender og savner. Så også her kan man med fordel kommunikere med sin partner, for at finde ud af at skabe dét i parforholdet, som man mangler. Man skal afbalancere sine følelser med fornuften. Og kommunikationen skal selvfølgelig foregå på en hensigtsmæssig måde, i trygge og faste rammer, så ingen kommer til skade.
Grunden til, at man ønsker at holde en affære hemmelig, er nok frygten for mulige konsekvenser. Det kan være konsekvenser i form af et tabt parforhold, eller en vred eller såret ægtefælle, eller på grund af børnenes, eller måske noget helt fjerde. Et eller andet, der gør ondt, men ikke så ondt som ikke at have denne affære……
Er det en god idé at forblive i et ulykkelige ægteskab – og samtidig have en elsker/elskerinde?
Inden man vælger at opløse sit ægteskab, bør man altid gøre alt, hvad der står i ens magt for at opretholde og forbedre det så længe som muligt.
Det er svært at komme ud af et ægteskab. Det er ikke bare at underskrive nogle papirer. Tro ikke på dem, der fortæller dig, at en skilsmisse er let, for det er den aldrig – specielt ikke med hjemmeboende børn. Især hvis børnene er under 16 år, men selvfølgelig også fordi man jo oprindeligt havde en plan med sin ægtefælle (for resten af livet?)
Uanset hvor meget du har gjort for at redde dit parforhold, vil du sandsynligvis føle en vis skyld, hvis du forlader forholdet (på grund af en affære). Denne skyldfølelse vil næsten helt sikkert besværliggøre forholdet til din nye partner. Hvis du har en strategi, der fortæller dig, at du skal videre, når problemerne opstår, og du ikke ændrer denne strategi, vil den bliver ved med at følge dig. Også ind i det nye forhold.
Læs mere på www.parforhold-parterapi.dk/parterapi/undga-skilsmisse/hvorfor-utroskab-ikke-er-nogen-god-ide
“Hvordan kan jeg vide, om min partner har en affære?”
Manden kan finde på at tage bad oftere. Han begynder måske at gå til fitness eller får sig en moderigtig frisure. Han kan blive mere romantisk i ægteskabet. Eller også bliver han ligeglad med dig som kvinde og er pludselig mere afstumpet. Han vil næsten helt sikkert begynde ”at arbejde sent” eller ”at tage på forretningsrejser til udlandet”.
Disse ting er naturligvis ikke beviser på, at din partner har en affære, men de kan være indikatorer.
En kvinde kan også ændre sig, hvis hun har en affære.
Hun taber sig. Hun køber mere moderne tøj og får nye frisurer. Hun begynder “at tage en drink med kollegaerne efter arbejde” og har flere nætter i byen, angiveligt med veninderne. Hun begynder måske på et aftenskolekursus. Hun vil ofte købe kærlige gaver til dig, fordi hun føler sig skyldig. Nogle ægtemænd oplever, at kvinden bliver mere opsat på sex og er mere vild og varm i sengen, end hun har været i årevis.
Igen vil jeg understrege, at ingen af disse adfærdsmønstre er ensbetydende med, at hun er dig utro. Dog må du være opmærksom på, at der foregår et eller andet. Enten er hun – uden dit vidende – begyndt at gå i psykoterapi og startet en personlig udvikling, eller også har hun måske en affære. I begge tilfælde skal du være opmærksom på at komme op i omdrejninger, for ellers mister du hende.
Hvis man vælger at opløse parforholdet/ægteskabet, forlade sin partner og derpå starte på en frisk med en anden, skal man være klar over, at det aldrig er let. Men folk gør det hele tiden. Omkring halvdelen af alle indgåede ægteskaber bliver opløst.
Det vil også i en eller anden udstrækning gå ud over børnene, at mor og far ikke kan finde ud af det sammen. Hvor lærer børn noget om parforhold og konflikthåndtering henne? Er det et fag på skoleskemaet? Nej, det er ved at se de voksne sammen. De lærer allermest af den måde, I ER på. Og hvis I viser dem, at det ikke er nødvendigt at lære nye hensigtsmæssige strategier og kommunikationsværktøjer, men bare at give op – så er det dét, de lærer. Det vil med stor sandsynlighed være dét, du ser dine børn gøre med dine kommende svigerbørn – og hvor fedt er det egentlig?
Uanset hvilken løsning, man vælger, vil det dog være en god idé at undgå at begå de samme fejltagelser igen og igen. Hvis man vil HAVE noget andet, end det, man har haft hidtil, bliver man nok nødt til at GØRE noget andet, end det, man har gjort indtil nu. Og dette ANDET er pr definition enten ukendt eller besværligt eller kunstigt eller uægte eller lignende. For hvis det havde været kendt og let, havde man jo nok gjort det for længst. Mon ikke?
Det kan være svært selv at komme over utroskab – og det kan tage forfærdeligt lang tid. Der skal meget indre arbejde og tilgivelse til. Men heldigvis er der redskaber og teknikker i parterapien, der gør den svære situation og de svære følelser lettere at håndtere.
Læs mere om utroskab på www.parforhold-parterapi.dk/spoergsmaal_og_svar/hvad-gor-man-med-utroskab
pirring eller udfordringer og spænding og scoring uden for dit ægteskab, er der en eller anden ubalance mellem jer. Det er en advarselslampe eller et råb om hjælp, der skal give besked om, at det er på tide at gøre noget for at ændre kursen. Jeres nuværende parforhold skal have tilført dét, der mangler. Der skal TILFØRES VÆRDI til parforholdet. Du må ikke forvente, at partneren bare leverer. Så fortsætter I skævvridningen i jeres samvær, og det hjælper ingenting.
Hvis det havde været let selv at ændre tingene, havde man jo gjort det i god tid. Selvfølgelig er det svært. Livet kan være svært. Derfor er hjælp udefra ofte nødvendigt. Det kan fx være i form af par-coaching, parterapi, gruppeterapi eller individuel psykoterapi, hvor man får luftet problematikkerne og ser nye vinkler på situationerne. I bund og grund handler det om kommunikation, dvs. at kunne FORSTÅ sin partner og selv FØLE SIG FORSTÅET af partneren – så det giver MENING for begge. Man skal kunne udtrykke, hvem man helt inderst inde er, samt at lære hinanden at kende uden masker og kunstige overflader. Der er nogle ganske bestemte regler og rammer i kommunikationen og strategierne, som man skal kende og følge, for ikke at komme galt af sted. Når det går galt er det oftest fordi man udtrykker sig, så det lyder kritiserende, bebrejdende eller krænkende – uden at det var hensigten. Eller man har nogle tykke filtre for ørerne, så man ikke kan høre, hvad der egentlig menes bag ordene.
Det er vigtigt, at begge parter i et parforhold erkender, at den enes sidespring og utroskab er tegn på, at noget er galt med det oprindelige forhold. At kursen skal justeres. Det er nemlig ingens skyld, men derimod alle tre parters ansvar. Og der er ingen tvivl om, at parret har en bedre chance for at redde det oprindelige forhold, hvis begge parter er parate til at acceptere, at de skal tage ansvar for de ting, der er gået galt forud for affæren.
Få et godt overblik over de forskellige kommunikationsværktøjer på www.parforhold-parterapi.dk/forskellige-kommunikationsvaerktoejer-i-parforholdet
Parterapi eller par-coaching kan forhindre (eller stoppe) sidespring og utroskab. Først og fremmest fordi det hjælper jer med at høre og forstå hinanden, men også fordi jeres individuelle behov bliver formuleret og hørt. Forståelse, tillid, tryghed, respekt for hinanden, samt tilgivelse er grundlaget i et godt parforhold. Og åbenhed på en hensigtsmæssig og tryg måde er den letteste og hurtigste vej til at få sine ønsker opfyldt.
Som parterapeut kan jeg ikke løse jeres problemer. Til gengæld kan jeg hjælpe jer til at I selv vil være i stand til at løse jeres egne problemer – og dét er jeg dygtig til. Jeg kan blandt andet lære jer nogle helt enkle kommunikationsværktøjer til at I lettere kan høre og forstå hinanden.
Læs mere om parterapien her www.parforhold-parterapi.dk/parterapi
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Mikael Hoffmann, telefon 21 79 18 50
Links til tre andre områder inden for parterapi:
– Hvad er parterapi?
– Psykologi i parterapien
Links til andre artikler om hvordan I undgår skilsmisse (de seks af dem ses herunder):
Utroskab er en dårlig ide
Opskriften på en glad kvinde
Videre efter en skilsmisse
Årligt tjek af parforholdet
Klik på linket herover for at hoppe direkte til artiklen
Brug F5-tasten (eller genopfrisk siden) for at se andre artikler
Se klienters erfaringer og udtalelser på Google anmeldersiderne vedrørende parterapien ved at klikke på desktop (hvis du sidder ved en computer) eller på mobil (hvis du har en mobiltelefon), samt på www.parforhold-parterapi.dk/udtalelser, som er anbefalinger sendt direkte til mig af klienter.
Trives du ♥ – eller gør det ondt i parforholdet?
Jeg kan redde og forbedre jeres parforhold hurtigt og effektivt med helt konkrete kommunikations-værktøjer og -strategier, så I kommer til at forstå hinanden.
Hvis parforholdet er i kaos med angst, vrede, forvirring eller stress, kan der være brug for overblik, struktur og faste fælles spilleregler for at skabe gensidig forståelse for hinanden.
Jeg er en slags kørelærer, der underviser i ”Parforholdets Færdselsregler”. På en måde drejer det sig om både teori, parallelparkering, bykørsel, natkørsel og glatbanen. Alt sammen skal læres grundigt, inden man finder sin egen kørestil – også i parforholdet!
Klik på knappen herunder:
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
affære, afvisning, afvist, at miste, ægtefælle, ægteskab, ærlig, ærlighed, Forelskelse, forelsket, kærlighed, kærligheden, konflikter, konsekvens, krise, miste, Parterapi, samliv, sidespring, sidespring og utroskab, skænderi, skændes, tillid, ulykkelig kærlighed, Utroskab
Skrevet af Mikael Hoffmann
Mikael Hoffmann er fra 1959. Siden 1994 har han drevet selvstændig virksomhed som par-coach, psykoterapeut, rådgiver, foredragsholder og mentor-coach. - Uddannet og certificeret psykoterapeut, samt Havening chok-traume-terapeut. - Mikael coacher og arrangerer workshops, kurser og foredrag i hele landet. - Læs mere om ham på www.parforhold-parterapi.dk/om-mikael-hoffmann
Frede 06/18/2013 at 11:21
En rigtig god artikel. Det er blevet fuldkommen klart for mig, hvorfor jeg skal holde mig fra andre damer. Heldigvis er det ikke aktuelt, fordi jeg har det godt med min kone (det meste af tiden). Men vi må gøre noget mere sammen.
youngcaesarblog 06/19/2013 at 17:46
Utroskab og sidespring er genetisk designet ind i os igennem evolutionens mekanismer. Forstå at vores gener er selviske, og at der ligger en uundgåelig og evig konflikt mellem kønnene. Vi er biologiske maskiner, som vores gener har bygget til deres ultimative formål: Overlevelse og reproduktion. Gener har ikke et bevidst formål, selvom det kunne være fristende at tillægge naturen noget så abstrakt som et formål. Gener er blinde replikatorer, der “ønsker” at bliver ved med at være der i næste generation.
Store mænd har siden tidernes morgen risikeret alt for utroskab. Var det intelligent af Bill Clinton eller John F. Kennedy at være utro?
Hvordan turde de at sætte alt på spil?
Fordi de fulgte den natur evolutionen har designet ind i dem.
Monica Lewinsky må siges at være mere frugtbar og ungdommelig end den kedelige Hillary Clinton. For Bill Clinton, var der intet i vejen med hans “mating intelligence”.
Undskylder forstyrrelsen, men blev simpelthen så grebet at jeg bare måtte formidle det for mig selv, og måske endda give folk en lyst til at forstå sig selv bedre, ved at forstå at vi er genmaskiner. Generelt ser mennesker sig selv som højere eksistenser, frie af genernes programmering, men når vi når til den erkendelse, at vi blot er maskiner der holder på molekyler kaldet DNA, så vil vi forstå os selv bedre, og måske endda lære at være mere glade ved vores natur.
Jeg må til sidst slutte af med at sige, at der IKKE er en ubalance mellem nogen, hvis der er trang til utroskab. Ubalancen ligger helt på celleplan og i seksuel reproduktion i sig selv, og ikke i forholdet. Ubalance er standardindstillingen i kampen mellem kønnene.
Claus 06/05/2014 at 09:56
Jeg tror du forveksler to begreber, når du taler om utroskab og biologisk reproduktion. Utroskab er ikke, som du fremstiller det, sex med andre. Utroskab er løgn og bedrag – og det er en komponent, der godt kan undværes, når man ønsker at sprede sit DNA-materiale.
Mikael Hoffmann 06/05/2014 at 10:01
Tak for din kommentar, Claus. Det kan du have ret i, og jeg vil lige kigge på ordlyden igen.
Er du og din partner soulmates?
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: